李施嬅自彈自唱《今宵多珍重》 超強集體回憶夠震撼
2024年04月23日 12:01
東網電視
更多新聞短片
藝人李施嬅近年因參演《新聞女王》、《金宵大廈》系列劇集大受歡迎,《金》中「空姐Alex」一角更令佢紅出香港,繼而進軍荷里活,劇集效應真係不得了!估唔到最近頻頻現身內地嘅佢,喺內地節目中,親自演唱由譚嘉儀原唱嘅《金宵大廈》主題曲《今宵多珍重》,天賴之音更係令人驚喜!
佢喺社交平台分享節目片段,片中佢身穿黑色晚裝,高貴又美艷,自彈自唱《今宵多珍重》時真係繞樑三日,高音甜、中音勁,同專業歌手冇分別,佢又留言:「4年後回到#金宵大廈 , 都係走唔出呢幢大廈。Coco +Alex 的感覺回來了。」連好友岑麗香都留言大讚:「So lovely」,即時激起網民嘅集體回憶。